વિવિધ બૅન્કો દ્વારા વિજય માલ્યા નાદાર જાહેર થયા બાદ તેની સામે કૉર્પોરેટ બાબતોના મંત્રાલય હેઠળ સીબીઆઈએ પોતે એફઆઈઆર કરી હતી ત્યારે 2016માં તેની સામેની લૂક આઉટ નોટિસને `ડીટેન'માંથી `ઇન્ફોર્મ'માં બદલીને તેને હળવી કરવાની સીબીઆઈની કબૂલાત બાદ કૉંગ્રેસે આ તપાસકર્તા એજન્સી પર પણ પ્રહારો કર્યા હતા. વરિષ્ઠ ઍડ્વોકેટ દુષ્યંત દવે દ્વારા માલ્યા સામે સુપ્રીમ કોર્ટમાં જવાની સલાહ આપવામાં આવી હોવા છતાં સ્ટેટ બૅન્ક અૉફ ઇન્ડિયાની આગેવાની હેઠળના બૅન્કોના કોન્સોર્ટિયમે તેમાં ઢીલ કરી હતી. સવાલ સાવ સરળ છે, આ કેસમાં `આર્કિટેક', અમલકર્તા, લાભાર્થી અને આશ્રયદાતા કોણ હતો તે દેશ જાણવા માગે છે, એમ જણાવતાં સૂરજેવાલાએ એવો આરોપ મૂક્યો હતો કે મોદી સરકારના કહેવાથી બૅન્કો અને તપાસકર્તા એજન્સીઓએ માલ્યા પ્રત્યે કૂણી લાગણી બતાવી હતી.